TÁJÉKOZTATÁS A NEMZETISÉGI NÉVJEGYZÉKRŐL

**A választópolgár választási értesítőt kap a választást megelőzően, amelyet a választópolgár lakcímére kell megküldeni.**

**A nemzetiségi választópolgár részére megküldött értesítő tartalmazza az adott nemzetiség megnevezését is, így a választópolgár információt kap arról, hogy melyik nemzetiség névjegyzékében szerepel.**

(Megkezdte az NVI a választási értesítők postázását <https://www.valasztas.hu/sajtokozlemeny-2024/11>)

**A választásokon azon magyarországi lakcímmel rendelkező nagykorú magyar állampolgár választhat, aki a nemzetiségi névjegyzékben szerepel.**

A nemzetiségi névjegyzékbe kerülés módja:

A nemzetiségi névjegyzékbe kérelemre fel kell venni azt, aki:

- **a helyi önkormányzati képviselők és polgármesterek választásán szavazati joggal**

 **rendelkezik,**

**- lengyel nemzetiséghez tartozik, és**

**- a lengyel nemzetiséghez tartozását megvallja.**

Ehhez szükséges a „Nemzetiségi névjegyzéki **kérelem**” elnevezésű nyomtatvány **benyújtása akár elektronikusan** (magyarorszag.hu, ügyfélkapus azonosítással), **akár személyesen vagy meghatalmazott útján** (helyi választási irodánál). **A kérelemben meg kell jelölni a „lengyel” nemzetiséget.**

A lengyel nemzetiségi **névjegyzékbe vétel vonatkozhat** (kérelmező döntésétől függően, amit a nyomtatványon megjelöl):

* **kizárólag az önkormányzati választásokra, vagy**
* **önkormányzati és országgyűlési választásokra is.**

A kérelmet elegendő egyszer benyújtani.

Amennyiben az NVI a kérelmezőt már felvette az adott nemzetiségi névjegyzékbe, a kérelmező mindaddig jogosult az adott nemzetiség jelöltjeire szavazni - a névjegyzékbe vétel hatályától függően: önkormányzati választásokon vagy önkormányzati és országgyűlési választásokon is -, amíg nem kéri az adott nemzetiségi névjegyzékből való törlését.

Vagyis **a regisztráció visszavonásig érvényes.**

A 2024. évi általános nemzetiségi választásokon csak az szavazhat, aki 2024. május 31-én 16 óráig kéri a nemzetiségi névjegyzékbe vételét.

A választópolgár - a választásoktól függetlenül - a Nemzeti Választási Irodától is kérhet tájékoztatást a választási informatikai rendszerben nyilvántartott adatairól (bővebben az alábbi linken):

[**https://www.valasztas.hu/nyilvantartott\_adatok**](https://www.valasztas.hu/nyilvantartott_adatok)

Összeállította: Sárog Adrienn, OLÖ Hivatala